Държавен вестник, бр. 58, 2025 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  58
Командирът (началникът) командва: „Роти, 
РАВНИС!, Роти, МИРНО!, За по-ЧЕСТ!“. 
Оркестърът изпълнява „Химн на Република 
България“. Следват команди: „На ре-МЪК!“ 
(„При но-ЗЕ!“), „СВОБОДНО!“.
Лицето, връчило бойното знаме, произнася 
кратко слово и поздравява личния състав: 
„Поздравявам Ви по случай връчването на 
бойното знаме на ………………………“. Оркестърът 
изпълнява първите четири такта от сигналите 
на „Велик е нашият войник“, личният състав 
вика „Ура“.
Командирът (началникът) произнася крат­
ко слово.
Церемонията завършва с преминаване на 
военното формирование в тържествен марш, 
след което отново се построява и бойното 
знаме се внася на мястото за съхраняването 
му по реда, определен от този устав.
(6) За получаването на бойното знаме се 
отдава заповед, в която се определя мястото 
за съхраняването и охраната му и се назнача­
ват водач, знаменосец и асистенти. За всяко 
изнасяне на бойното знаме се издава допуск 
от командира (началника) на военното фор­
мирование.
(7) Проверката на бойното знаме се из­
вършва от началника на щаба на военното 
формирование в присъствието на офицер по 
сигурността на информацията или начални­
ка на регистратурата, в която се съхранява 
знамето.
(8) Представителни и други знамена се 
връчват със същия ритуал както бойните.
Издигане на националното знаме
Чл. 569. (1) Церемония по издигане на 
националното знаме се провежда на Трети 
март – националния празник на Република 
България, или по друг повод с разрешение 
на министъра на отбраната.
(2) За провеждане на церемонията участ­
ниците се построяват на указаното място в 
определеното време.
(3) За посрещане на президента на Репуб­
лика България (приемащия) командващият 
церемонията подава команда (например): 
„Караул, РАВНИС!, МИРНО!, За среща от­
дясно, за по-ЧЕСТ!“, отдава чест, подхожда 
към него, среща го на 10 метра от десния 
фланг на строя и му рапортува (например): 
„Господин (госпожо) Президент на Република 
България и Върховен главнокомандващ на 
въоръжените сили, почетният караул, в чест 
на Трети март – националния празник на Ре­
публика България, е построен. Началник на 
караула – старши лейтенант Стоянов (Стоя­
нова)“. След рапорта прави крачка вдясно, 
обръща се кръгом и съпровожда президента 
на Република България (приемащия) от външ­
ната страна на строя. Оркестърът изпълнява 
„Срещен марш“, като по време на рапорта и 
поздрава не свири.
(4) Пред бойното знаме президентът на 
Република България (приемащият) спира и се 
покланя, след това обхожда строя, спира на 
средата и го поздравява (например): „Здравей­
те, войници (матроси)“, следва отговор: „Здра­
ве желаем, господин (госпожо) Президент“, 
поздрав: „Поздравявам Ви по случай Трети 
март – националния празник на Република 
България“, отговор: вик: „Ура!“ до заемането 
от него на определеното място. Командващият 
заема мястото си в строя.
(5) Оркестърът изпълнява сигнал „Вни­
мание“, командващият церемонията подава 
команда (например): „Караул за знамето 
МИРНО!“, „За среща отдясно, за по-ЧЕСТ!“. 
Военнослужещите, определени за изнасянето 
на националното знаме, под звуците на бара­
банен марш, подхождат към пилона, застават 
до него и го подготвят за издигане. 
(6) Следва команда „Знамето ВДИГНИ!“, 
оркестърът изпълнява „Химн на Република 
България“, определеният военнослужещ из­
дига националния флаг. Следва команда „На 
ре-МЪК!“.
(7) Почетният караул се изнася на изходно 
положение за преминаване в тържествен марш.
(8) След като официалните лица заемат 
местата си на трибуната, началникът на по­
четния караул подава команда (например): 
„Караул, РАВНИС!“, „Караул, МИРНО!“, 
„За тържествен марш, по взводно, на един 
линеен дистанция, равнение надясно, на ра-
МО!“, „Знаменният взвод право, останалите 
на място, ходом МАРШ“.
(9) С подаването на командата линейните 
заемат местата си.
(10) Почетният караул и оркестърът пре­
минават в тържествен марш.
(11) Когато на мястото, където се провежда 
церемонията, има паметник, се поднасят венци 
от официалните лица съгласно този устав. 
(12) Знамена на други държавни организа­
ции се издигат по същия ред, като вместо на­
ционалния химн оркестърът изпълнява химна 
(марша) на съответната държавна структура.
Чл. 570. Националното знаме във военни­
те формирования се спуска наполовина при 
обявен ден (дни) на национален траур или 
обявен от министъра на отбраната ден (дни) 
на траур във въоръжените сили. В заповедта 
на министъра на отбраната се определя и 
начинът за отбелязване деня на траур.
Ред за изнасяне, посрещане, изпращане и 
внасяне на бойното знаме
Чл. 571. (1) За придружаване на знамето 
при изнасянето му по различни поводи и при 
внасяне на мястото му за съхранение се наз­
начава знаменен взвод. При взвода трябва да 
се намират знаменосецът, двамата асистенти 
и барабанчикът.